Държавен вестник, бр. 66, 2015 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  66
10. свързани със Сертифициращия ор-
ган, посочен в чл. 9 от Регламент (ЕС) 
№ 1306/2013 г. на Европейския парламент 
и на Съвета от 17 декември 2013 г. относно 
финансирането, управлението и мониторин-
га на общата селскостопанска политика и 
за отмяна на регламенти (ЕИО) № 352/78, 
(ЕО) № 165/94 г., (ЕО) № 2799/98 г., (ЕО) 
№ 814/2000 г., (ЕО) №  1290/2005 г. и (ЕО) 
№ 485/2008 г. на Съвета (ОВ, L 347/549 от 
20 декември 2013 г.); 
11. за извършване на авансови плащания.
Г л а в а  ч е т в ъ р т а
РЕД ЗА ПРЕДОСТАВЯНЕ НА 
ФИНАНСОВА ПОМОЩ
Чл. 7. (1) За изпълнението на дадена дей-
ност ползвателят на помощта или упълно-
мощено от него лице подава в Секретариата 
заявление за кандидатстване по образец, 
посочен в приложение № 3, и одобрен доклад. 
(2) Докладът по ал. 1 трябва да съдържа 
наименование на предлаганата дейност, 
обосновка за необходимостта от нейното из-
пълнение, индикативен бюджет и обосновка 
за неговия размер. 
(3) Докладът трябва да е одобрен от:
1. ръководителя на УО или упълномощено 
лице – за дейности, по които ползвател е УО;
2. изпълнителния директор на ДФЗ – РА – 
за дейности, по които ползвател е ДФЗ – РА. 
Чл. 8. Секретариатът регистрира заяв-
ленията при тяхното подаване с уникален 
идентификационен номер и дата. В 20-дневен 
срок от подаване на заявлението по чл. 7, 
ал. 1 Секретариатът:
1. извършва проверка за окомплектованост 
на постъпилите от ползвателя на помощта 
документи и за допустимост на предлаганите 
разходи;
2. извършва последваща проверка на из-
вършената от кандидат-ползвателя оценка на 
основателността на предлаганите разходи; 
основателността на разходите за дейности, 
които не са обект на обществена поръчка, се 
оценява с помощта на подходяща система за 
оценка, като сравнение на различни оферти;
3. в случай на неокомплектованост на 
документите и недопустимост или неосно-
вателност на предлаганите разходи писмено 
уведомява кандидат-ползвателите за отстра-
няването им в срок до 5 работни дни от деня 
на уведомяването; двадесетдневният срок се 
удължава със срока за получаване на отговор, 
когато по заявлението е необходимо да бъде 
получено експертното становище на друг ор-
ган или институция или е изпратено писмо 
за отстраняване на неокомплектоваността 
на документите и/или недопустимостта и 
неоснователността на разходите;
4. извършва проверка за наличие на бю-
джет по мярката, като отправя писмено за-
питване до ДФЗ – РА, за наличие на бюджет 
за финансиране на разходите по заявлението, 
който в срок до три работни дни от полу-
чаване на запитването писмено отговаря;
5. представя заявлението и резултатите от 
проверката по т. 1, 2, 3 и 4 на ръководителя 
на УО за вземане на решение относно стар-
тиране на изпълнението на проекта.
Чл. 9. (1) След решението по чл. 8, т. 5 
Секретариатът изпраща в срок до три ра-
ботни дни заверено копие от заявлението до 
ДФЗ – РА, за осчетоводяване на одобрените 
средства за съответната дейност по линия 
на мярка „Техническа помощ“ по ПРСР 
(2014 – 2020 г.). 
(2) В срок до 5 работни дни ДФЗ – РА, 
писмено уведомява Секретариата за потвър-
дено осчетоводяване на средствата по ал. 1.
Г л а в а  п е т а
ВЪЗЛАГАНЕ И ИЗПЪЛНЕНИЕ НА 
ОДОБРЕНИТЕ ДЕЙНОСТИ
Чл. 10. (1) За всяка дейност, свързана с 
предоставяне на финансова помощ за изпъл-
нение на дейностите по мярка „Техническа 
помощ“ от ПРСР (2014 – 2020 г.), която е 
обект на обществена поръчка, се извърш-
ва възлагане в съответствие със Закона за 
обществените поръчки и правилника за 
прилагането му. 
(2) За одобрените дейности, по които 
ползвател е УО, Секретариатът подава 
необходимите документи до дирекция „Об-
ществени поръчки“ към Министерството на 
земеделието и храните съгласно вътрешните 
правила за обществените поръчки в Минис-
терството на земеделието и храните.
(3) Одобрените дейности, по които ползва-
тел е ДФЗ – РА, се извършват в съответствие 
с Устройствения правилник на Държавен 
фонд „Земеделие“ (обн., ДВ, бр. 55 от 2012 г.; 
изм., бр. 60 от 2014 г.).
(4) Ползвателите на помощта може да 
стартират дейностите по проекта, които 
са обект на обществена поръчка, след ре-
гистрация на заявлението и извършване на 
проверките по чл. 8. 
(5) Министерството на земеделието и хра-
ните осъществява предварителна проверка 
и последващ контрол върху процедури за 
обществени поръчки съгласно процедури на 
УО за предварителни проверки и последващ 
контрол на дейностите по ал. 1. 
(6) Указанията, дадени от Министерството 
на земеделието и храните при осъществяване 
на предварителната проверка на планираните 
обществени поръчки, са задължителни за 
ползвателите на помощта.